བྱ་གཞག་ནི་མིས་བཏོད་པ་ཞིག་ཡིན།ཏང་གིས་སློབ་གསོའི་ལས་དོན་ལ་འགོ་ཁྲིད་བྱ་རྒྱུར་ཤུགས་སྣོན་རྒྱག་པར་ཡང་དག་པའི་རྩ་འཛུགས་ཀྱི་ལམ་ཕྱོགས་ལ་བརྟེན་ནས་འགན་ལེན་བྱེད་དགོས།མི་སྣ་སྤྱོད་པའི་སྟོན་ཕྱོགས་ཡང་དག་མཐའ་འཁྱོངས་ཀྱིས་ཆབ་སྲིད་ཀྱི་ཉམས་སད་ཐེག་ཐུབ་པ་དང་།གཤིས་སྤྱོད་བཟང་བ།ལས་སྒོ་བྱང་ཆུབ་པ།ཡར་རྒྱས་ལྷུར་ལེན་བཅས་ཀྱི་ཕུལ་བྱུང་ལས་བྱེད་པ་སློབ་གྲྭའི་འགོ་ཁྲིད་ཀྱི་ལས་གནས་ཐོག་བསྐོས་ཏེ་སློབ་གྲྭའི་འགོ་ཁྲིད་ཚན་ཁག་དེ་ཉིད་ཡང་དག་པའི་སློབ་གཉེར་ཁ་ཕྱོགས་མཐའ་འཁྱོངས་དང་།འགོ་ཁྲིད་བྱེད་མཁས་པ།ཚན་རིག་དང་མཐུན་པའི་ངང་འཕེལ་རྒྱས་གཏོང་བ།མཐུན་སྒྲིལ་ཡར་བརྩོན་བཅས་ཀྱི་སྲ་ཞིང་བརྟན་པའི་མཉམ་སྡེབ་ཞིག་ཏུ་གཏོད་དགོས།བསམ་བློ་ཆབ་སྲིད་ལས་དོན་དེ་ཉིད་སློབ་གྲྭའི་ལས་དོན་ཁག་གི་སྲོག་རྩར་བརྩི་རྒྱུ་མཐའ་འཁྱོངས་ཀྱིས་ཕུལ་བྱུང་དགེ་རྒན་སྔར་བས་མང་བ་སློབ་གྲྭའི་བསམ་བློ་ཆབ་སྲིད་སློབ་གསོའི་ལས་གནས་ཐོག་བཀོད་སྒྲིག་བྱས་ནས་ཆབ་སྲིད་ཐད་ཁྲིད་སྟོན་ཡང་དག་དང་།ཆེད་ལས་ཐད་གསོ་སྐྱོང་ནུས་ལྡན།འཚོ་བའི་ཐད་སེམས་རྩ་འཁོལ་པོས་སེམས་ཁུར་བཅས་ཀྱིས་བསམ་བློ་ཆབ་སྲིད་ལས་དོན་ཡག་པོ་སྒྲུབ་ཤེས་པའི་ཆབ་སྲིད་ལས་དོན་དཔུང་ཁག་ཅིག་གསོ་སྐྱོང་དང་སྒྲིག་འཛུགས་ཞིབ་ཚགས་བྱས་ཏེ་ཁོང་ཚོར་གནས་བབ་དང་།ཐོབ་ཆ།གཟི་བརྗིད་བཅས་ཡོད་པའི་སྒོ་ནས་བསམ་བློ་ཆབ་སྲིད་ལས་དོན་རྒྱུན་གཏན་ནས་སྒྲུབ་པ་དང་མི་སྒེར་ལ་འཁྱོལ་ཐུབ་པ་བྱེད་དགོས།